ઇન્ટરનેશનલ ડેસ્કઃ બ્રિટનના જાસૂસને ઝેર આપી મોતને ઘાટ ઉતારવાના પ્રયાસ બાબતે હાલ રશિયા અન્ય દેશોના વિરોધ વચ્ચે એકલું પડી ગયું છે. રશિયાના મોટાંભાગના ડિપ્લોમેટ્સને બ્રિટન અને યુએસે કાઢી મુક્યા છે. સામે પક્ષે રશિયાના પ્રેસિડન્ટ વ્લાદિમીર પુતિને પણ અમેરિકાના 60 ડિપ્લોમેટ્સ હટાવી દીધા છે. આ જ દિવસે રશિયન આર્મીની વોર ડ્રીલ પણ થઇ છે. પ્રેસિડન્ટ પદની ચૂંટણી પહેલાં પુતિને ફેડરલ એસેમ્બલીમાં સંબોધન દરમિયાન સુપર સોનિક મિસાઇલ્સ તૈયાર કરી હોવાની જાહેરાત કરી હતી. પુતિનનું આ નિવેદન યુએસના મિસાઇલ-ડિફેન્સ સિસ્ટમ ડેવલપમેન્ટની જાહેરાત બાદ આવ્યું હતું. હાલ, અમેરિકા અને રશિયા વચ્ચે શીતયુદ્ધની સ્થિતિ છે. અમેરિકાના 60 ડિપ્લોમેટ્સ હટાવ્યા બાદ રશિયન આર્મીએ શનિવારે વોર ડ્રીલ કરી હતી. આ ડ્રીલમાં આર્મીએ ઓટોમેટિક વેપન્સ અને હેન્ડેડ રોકેટ્સ ફાયર કર્યા હતા.